**Cwestiynau Cyffredin Gorfodaeth Parcio Sifil**

1. **Beth/ble y gall Swyddogion Gorfodaeth Sifil weithredu?**

Gall Swyddogion Gorfodaeth Sifil Blaenau Gwent weithredu Gorchymyn Rheoleiddio Traffig unrhyw le ym Mlaenau Gwent. Mae gwahanol fathau o Orchmynion o fewn y Fwrdeistref, yn cynnwys dim aros ar unrhyw amser (llinellau melyn dwbl), aros cyfyngedig (baeau gydag amser, er enghraifft 2 awr dim dychwelyd o fewn 1 awr) a baeau i ddeiliaid bathodyn i’r anabl yn unig (baeau a farciwyd gydag eicon cadair olwyn a/neu eiriau ‘disabled/anabl).

Mae hefyd safleoedd y gellir eu gorfodi heb fod â Gorchymyn Rheoleiddio Traffig. Mae hyn yn cynnwys:

* Clirffyrdd safle bws
* Llinellau igam-ogam croesiad cerddwyr

Yn ychwanegol, fel Ardal Gorfodaeth Arbennig, gellir gorfodi dau doriad parcio ychwanegol o fewn Blaenau Gwent heb i Orchymyn Rheoleiddio Traffig fod mewn grym, sef:

* parcio fwy na 50m i ffwrdd o’r cwrb heb fod o fewn man parcio dynodedig (“parcio dwbl”)
* parcio yn ymyl troedffordd isel.

1. **Pa fathau o barcio na all Swyddogion Gorfodaeth Sifil Cyngor Bwrdeistref Sirol Blaenau Gwent weithredu yn eu herbyn?**

Ni all Swyddogion Gorfodaeth Sifil weithredu yn erbyn parcio ar balmant\*, rhwystro priffordd a thorri rheolau traffig sy’n symud. Dim ond yr heddlu all orfodi’r gyfraith ar y materion parcio hyn a dylid hysbysu’r heddlu amdanynt.

*\*Os yw car wedi parcio’n gyfangwbl neu’n rhannol ar balmant sy’n agos at lôn cerbyd gyda llinellau melyn, baeau i’r anabl, baeau aros cyfyngedig neu linellau igam ogam, yna gall Swyddogion Gorfodaeth Sifil roi Hysbysiad Tâl Parcio, fydd yng nghyswllt y Gorchymyn Rheoleiddio Traffig y mae’r llinellau’n berthnasol iddynt.*

*Os yw car wedi parcio’n llwyr neu’n rhannol ar balmant heb unrhyw linellau ar y lôn cerbyd gyfagos, ni all Swyddogion Gorfodaeth Sifil weithredu ar hyn a dylid hysbysu’r Heddlu.*

1. **Beth yw Hysbysiad Tâl Parcio?**

Mae Hysbysiad Tâl Parcio yn hysbysiad sy’n dweud wrth yrrwr eu bod wedi parcio yn groes i Orchymyn Rheoleiddio Traffig, tebyg i barcio mewn bae i’r anabl heb ddangos bathodyn glas dilys.

Bydd yr Hysbysiad yn cynnwys yr wybodaeth ddilynol:

* Cyfeirnod yr Hysbysiad Tâl Parcio (bydd gan hyn flaenddodiad 2B, a bydd ei angen i dalu neu herio’r hysbysiad)
* Rhif bathodyn y Swyddog Gorfodaeth Sifil (bydd gan hyn flaenddodiad 2B)
* Cod a disgrifiad o’r gorchymyn a gafodd ei dorri
* Dyddiad ac amser y cafodd y gorchymyn ei dorri
* Sut i dalu’r hysbysiad
* Sut i herio’r hysbysiad

**4. Faint yw’r cosbau?**

Mae faint y bydd yn rhaid i chi ei dalu yn dibynnu ar y math o doriad, gyda phob un ohonynt â chosb lefel uwch neu lefel is. Caiff y tâl ei ddangos ar yr hysbysiad.

Mae costau lefel uwch yn £70.

Mae costau lefel is yn £50.

Caiff pob cosb eu gostwng eu 50% os cânt eu talu o fewn 14 diwrnod o ddyddiad cyhoeddi’r Hysbysiad Cost Parcio. Mae mwy o fanylion yn y rhestr o godau toriad yn C6.

1. **Mae problemau parcio yn y stryd lle rwyf yn byw, a allaf roi adroddiad am hynny?**

Gallwch, os yw’n broblem parcio y gall Blaenau Gwent ei gorfodi (gweler Cwestiynau 1 a 2),gallwch roi adroddiad i’r Tîm Gorfodaeth Parcio Sifil drwy anfon e-bost at [CPE@blaenau-gwent.gov.uk](mailto:CPE@blaenau-gwent.gov.uk) a byddwn yn ychwanegu’r ardal at ein rhestr patrol. **Dylid nodi mai dim ond Swyddog Gorfodaeth Sifil sydd ar ddyletswydd ac sydd wedi ei hyfforddi ac sy’n gweld y toriad fel mae’n digwydd. felly, ni allwn weithredu yn erbyn cerbydau am doriadau a ddigwyddodd yn flaenorol.**

Er ei bod yn ddefnyddiol i’r Tîm Gweithredu Parcio Sifil wybod lle mae problemau parcio ledled y fwrdeistref, ni fedrwn gyhoeddi Hysbysiadau Tâl Parcio am doriadau a ddigwyddodd yn flaenorol.

**Gofynnir i chi beidio anfon lluniau o geir wedi parcio yn groes i orchmynion rheoleiddio traffig. Gall negeseuon E-bost gyda lluniau wedi eu hatodi yn aml or-lenwi’r blwch llythyrau ac erbyn i swyddog ddod i’r safle mae’n debyg y bydd y cerbyd wedi cael ei symud.** Byddwn yn cadw nodyn o’r ardal lle mae cwynion am barcio ac os yw’n doriad gorchymyn parcio y gall Cyngor Blaenau Gwent weithredu yn ei erbyn, byddwn yn ychwanegu’r ardal at restr patrol y Gwasanaeth Parcio Sifil.

1. **Beth yw’r mathau o doriadau gorchymyn parcio?**

Mae 37 o wahanol fathau o doriadau gorchymyn parcio y gellir rhoi Hysbysiad Tâl Parcio iddynt os yw Swyddog Gorfodaeth Sifil yn eu gweld o fewn Blaenau Gwent. Y toriad parcio mwyaf cyffredin yw parcio ar linellau melyn dwbl (dim aros ar unrhyw adeg). Mae rhai toriadau ar y stryd ac eraill heb fod ar y stryd. Toriad parcio ar y stryd yw un sydd wedi digwydd ar stryd, toriad parcio heb fod ar y stryd yw un sydd wedi digwydd mewn maes parcio cyhoeddus. Mae rhestr o doriadau parcio ar gael yn y Tabl islaw:

**ATODIAD A: CODAU/DISGRIFIADAU TORIADAU**

|  |  |  |  |
| --- | --- | --- | --- |
| **Cod** | **Amser**  **Arsylwi** | **Toriad** | **Lefel**  **Tâl** |
| ***Toriadau ar y Stryd*** | | | |
| **01** | 5 munud | Parcio mewn stryd gyfyngedig yn ystod oriau a nodwyd. | Uwch |
| **02** | 0 munud | Parcio neu lwytho/dadlwytho mewn stryd gyfyngedig lle mae cyfyngiadau ar aros a llwytho/dadlwytho mewn grym. | Uwch |
| **12** | 5 munud | Parcio mewn man neu barth parcio preswylwyr neu rannu defnydd heb ddangos tocyn neu daleb dilys neu docyn talu ac arddangos a gyhoeddwyd ar gyfer y lle hwnnw, neu heb dalu’r cost parcio. | Uwch |
| **16** | 0 munud | Parcio mewn gofod neu barth parcio heb ddangos tocyn dilys yn glir. | Uwch |
| **19** | 5 munud | Parcio mewn man neu barth parcio preswylwyr neu rannu defnydd gan naill ai’n arddangos tocyn neu daleb annilys neu ar ôl i’r amser a dalwyd amdano ddod i ben. | Is |
| **20** | 5 munud | Parcio mewn man parcio a gafodd ei farcio gan linell felyn lle mae aros wedi ei wahardd. | Uwch |
| **21** | 0 munud | Parcio yn llwyr neu’n rhannol mewn bae neu ofod crog. | Uwch |
| **22** | 0 munud | Ail-barcio yn yr un lle\* parcio o fewn un+ awr o adael (\* neu barth, + = neu amser penodol arall) | Is |
| **23** | 0 munud | Parcio mewn man parcio neu ardal heb eu dynodi ar gyfer y dosbarth hwnnw o gerbyd. | Uwch |
| **24** | 0 munud | Heb fod wedi parcio’n gywir o fewn marciau’r bae neu ofod. | Is |
| **25** | 5 munud | Parcio mewn lle llwytho neu fae yn ystod oriau cyfyngedig heb lwytho. | Uwch |
| **26** | 5 munud | Parcio mewn ardal orfodaeth arbennig fwy na 50 centimetr o ymyl y lôn cerbyd a heb fod o fewn gofod parcio dynodedig. | Uwch |
| **27** | 0 munud | Parcio mewn ardal orfodaeth arbennig yn ymyl troedffordd, trac seiclo neu ymyl ffordd a ostyngwyd at lefel y lôn cerbyd. | Uwch |
| **28** | 0 munud | Parcio mewn ardal orfodaeth arbennig ar ran o’r lôn cerbyd a godwyd at lefel troedffordd, trac seiclo neu ymyl ffordd. | Uwch |
| **30** | 0 munud | Parcio am fwy o amser nag a ganiateir. | Is |
| **40** | 0 munud | Parcio mewn lle parcio a ddynodwyd ar gyfer person anabl heb ddangos bathodyn dilys | Uwch |
| **42** | 0 munud | Parcio mewn lle parcio a ddynodwyd ar gyfer cerbydau’r heddlu | Uwch |
| **45** | 0 munud | Stopio ar safle tacsi | Uwch |
| **46** | 0 munud | Stopio lle gwaherddir hynny (ar lwybr clir neu glirffordd) | Uwch |
| **47** | 0 munud | Stopio ar safle neu stand bws lle gwaherddir hynny | Uwch |
| **48** | 0 munud | Stopio mewn ardal gyfyngedig y tu allan i ysgol, ysbyty neu orsaf dân, gorsaf heddlu neu orsaf ambiwlans lle gwaherddir hynny | Uwch |
| **49** | 0 munud | Parcio yn llwyr neu’n rhannol ar drac neu lôn beiciau | Uwch |
| **99** | 0 munud | Stopio ar groesiad cerddwyr a/neu fan croesi a nodwyd gan linellau igam-ogam | Uwch |
| ***Toriadau Oddi ar y Stryd*** | | | |
| **70** | 5 munud | Parcio mewn man neu fae llwytho yn ystod oriau cyfyngedig heb lwytho | Uwch |
| **71** | 0 munud | Parcio mewn man gwefru cerbydau trydan yn ystod oriau cyfyngedig heb wefru | Uwch |
| **74** | 0 munud | Defnyddio cerbyd mewn man parcio mewn cysylltiad â gwerthu neu gynnig neu ddangos nwyddau ar werth pan fo hynny wedi ei wahardd | Uwch |
| **80** | 10 munud | Parcio am hirach nag a ganiateir | Is |
| **81** | 0 munud | Parcio mewn ardal gyfyngedig mewn maes parcio | Uwch |
| **86** | 0 munud | Heb barcio’n gywir o fewn marciau bae neu le | Is |
| **87** | 0 munud | Parcio mewn lle parcio a ddynodwyd i berson anabl heb ddangos bathodyn person anabl dilys yn y dull a nodwyd | Uwch |
| **90** | 0 munud | Ailbarcio yn yr un maes parcio o fewn un awr o adael (+ = neu amser arall a nodwyd) | Is |
| **91** | 0 munud | Parcio mewn maes parcio neu ardal heb ei dynodi ar gyfer y dosbarth hwnnw o gerbyd | Uwch |
| **92** | 0 munud | Parcio gan achosi rhwystr | Uwch |
| **93** | 0 munud | Parcio mewn maes parcio pan fydd ar gau | Is |
| **95** | 0 munud | Parcio mewn lle parcio ar gyfer diben heblaw’r rhai a nodwyd. | Is |
| **96** | 5 munud | Parcio gyda’r injan yn rhedeg lle gwaherddir hynny. | Is |

1. **Faint o Swyddogion Gorfodaeth Sifil sydd yna?**

Mae dau Swyddog rhan-amser sy’n patrolio parcio ym Mwrdeistref Sirol Blaenau Gwent ar hyn o bryd.

1. **Sut mae talu neu herio Hysbysiad Cost Parcio?**

I dalu hysbysiad, cysylltwch â Grŵp Parcio De Cymru yn defnyddio’r manylion cyswllt islaw sydd hefyd ar gefn eich hysbysiad.

Ar gyfer unrhyw ymholiadau neu problem gyda hysbysiad a roddwyd i chi, yn cynnwys os dymunwch apelio neu roi tystiolaeth am hysbysiad a gafodd ei golli neu yr anghofiwyd amdano, cysylltwch â Grŵp Parcio De Cymru yn:

* 1. Ar-lein – <http://swpg.co.uk/LanguageChoice.aspx>
  2. Post – SWPG, Blwch SP 112, Pontypridd, CF37 9EL
  3. Ffôn – 03333 200867